जहां बिजली चोरी नहीं, वहां कटौती नहीं
जिस फीडर से सप्लाई, उसी से बिलिंग
बिजलीचोरी रोकने के लिए निगम ने उपभोक्ताओं की फीडरवार बिलिंग शुरू कर दी है। अब जिस फीडर से उपभोक्ता को सप्लाई दी जाएगी, उस पर उसकी बिलिंग होगी। इसके लिए उपभोक्ताओं को फीडरवार शिफ्ट किया गया है। पहले कई उपभोक्ता ऐसे थे, जिनकी बिलिंग दूसरे फीडर पर होती थी और बिजली सप्लाई किसी दूसरे फीडर से मिलती थी। इसके चलते बिजली चोरी का वास्तविक आकलन नहीं हो पाता था। निगम को उम्मीद है कि अब ऐसा नहीं होगा।
जिन फीडरों पर बिजली सप्लाई बिलिंग में अधिक अंतर मिलेगा, उन फीडरों की बिजली में निगम कटौती करेगा। इसके लिए निगम ने हर फीडर का डाटा जुटाना शुरू कर दिया है। निगम का कहना है कि फीडर पर मीटर लगाकर सप्लाई होने वाली बिजली का डाटा रखने के फैसले से बिजली चोरी रोकने में काफी मदद मिलेगी। बिजली सप्लाई बिलिंग में अंतर बिजली चोरी को दर्शाता है। ऐसे में जिस क्षेत्र में बिजली चोरी मिलेगी, वहां कम घंटे बिजली सप्लाई दी जाएगी।
कटौती-सप्लाईकी प्रक्रिया : तकनीकीकारणों से छीजत ज्यादा है तो वहां सुधार किया जाएगा। इसके बाद भी आंकड़े नहीं सुधरे तो वहां पर कटौती होगी। फीडर पर मीटर लगाने की शुरुआत कर दी गई है।
अगर बिजली चोरी कम हुई तो क्या
जहांपर बिजली चोरी नहीं है, वहांपर 24 घंटे बिजली सप्लाई की जाएगी।
राजस्थान : हर दिन 320 लाख यूनिट यानी 30% बिजली चोरी राजस्थानमें बिजली छीजत का आंकड़ा 26 से 30 फीसदी है। रोजाना 320 लाख यूनिट बिजली बर्बाद हो जाती है। इससे बिजली कंपनियों को सालाना 4600 करोड़ का घाटा हो रहा है।
भास्कर संवाददाता | झुंझुनूं
बिजलीचोरी रोकने के लिए डिस्कॉम ने नया प्लान बनाया है। इससे उपभोक्ताओं को राहत भी मिलेगी। क्योंकि योजना में तय किया है कि जिन इलाकों में बिजली चोरी नहीं होगी, वहां 24 घंटे सप्लाई मिलेगी। हालांकि तकनीकी खामी अलग विषय है। इसके लिए बिजली कंपनियों ने फीडर पर निगरानी रखने का फैसला किया है।
जहां बिजली चोरी मिलेगी। वहां पर कार्रवाई के लिए विजिलेंस टीम भेजी जाएगी। उपभोक्ताओं के मीटरों की जांच कर बिजली चोरी करने वाले उपभोक्ताओं पर कार्रवाई होगी। इसके लिए प्रत्येक फीडर का डाटाबेस तैयार कराया जा रहा है। फीडरों पर एनर्जी मीटर भी लगाए जा रहे हैं, जिनमें फीडर से उपभोक्ताओं को दी जाने वाली बिजली की रिकॉर्ड रहेगा। महीने के अंत में फीडर से बिजली सप्लाई बिलिंग का आंकलन किया जाएगा। इस दौरान अंतर मिलने पर संबंधित क्षेत्र में औचक विजिलेंस चैकिंग कराई जाएगी।
बिजलीचोरी रोकने के लिए हम ट्रांसफार्मरों में बिजली मीटर लगा रहे हैं। सिंगल ट्रांसफार्मर में मीटर लगाने का अभियान तेज कर दिया गया है। इसके बाद भी बिजली चोरी मिलती है, उस क्षेत्र में बिजली कटौती की जाएगी। हेमंतगेरा, एमडी, अजमेर डिस्कॉम
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva